Кьурул мегIелиялда эхетун жиндирго хиялазде машгъуллъун вуго МахIмуд. ХIажиясул МухIамадица чанцIулго хIал бихьана кепа-кепал харбал рицун, гьавги накъиталда гъорлъ гIахIаллъизавизе. КочIохъан сихI къотIун вукIана. Цо заманалдасан гьес тIаждал кисиниса бумажник къватIибе бахъана. Рагьун гьебгун, МахIмудица хIисабалъ бахъана ункъбокIон гьабун сукIараб кагътил тIамач. АскIов щивниги чи гьечIев гIадин, гьев лъикIалан заманаялъ кагътиде къулана.